മരക്കാര് തിയറ്ററിലെത്തിക്കാന് ശ്രമം, ബിഗ്ബജറ്റ് സിനിമയുടെ റിലീസ് സാമ്ബത്തിക പ്രതിസന്ധി മറികടക്കാന് അത്യാവശ്യം പ്രിയദര്ശന് മോഹന്ലാല് ചിത്രം മരക്കാര് അറബിക്കടലിന്റെ സിംഹം തിയറ്ററുകളിലെത്തിക്കാന് ശ്രമം.മോഹന്ലാലിനേയും സംവിധായകന് പ്രിയദര്ശനേയും സമീപിച്ച് ഇക്കാര്യം ഉറപ്പിക്കാനാണ് തിയറ്റര് ഉടമകളുടെ തീരുമാനം. സിനിമ ഒ.ടി.ടി. റിലീസിലേക്കു പോകുമെന്ന വാര്ത്തകള്ക്കിടെ തിയേറ്ററുകാര്ക്കുവേണ്ടി ഫിലിം ചേംബറും ഇടപെടുന്നുണ്ട്. ലോക്ഡൗണിനുശേഷം തുറക്കുന്ന തിയേറ്ററുകള്ക്ക് സാമ്ബത്തിക പ്രതിസന്ധിയില്പിടിച്ചുനില്ക്കാന് മരയ്ക്കാര് പോലുള്ള ബിഗ്ബജറ്റ് സിനിമയുടെ റിലീസ് വേണമെന്നാണ് തിയറ്ററുകാരുടെ ആവശ്യം. പ്രണവ് മോഹന്ലാലും പ്രിയദര്ശന്റെ മകള് കല്യാണിയും മരയ്്ക്കാറില് അഭിനയിക്കുന്നുണ്ട്. അതുകൊണ്ട് തന്നെമക്കളുടെ കരിയറിലെ നിര്ണായകമായൊരു സിനിമ തിയേറ്റര് അനുഭവംതന്നെ പ്രേക്ഷകര്ക്കു സമ്മാനിക്കണമെന്ന മോഹന്ലാലിന്റെയും പ്രിയദര്ശന്റെയും ആഗ്രഹം തങ്ങള്ക്കു ഗുണകരമാകുമെന്നാണ് തിയേറ്റര് ഉടമകളുടെ കണക്കുകൂട്ടല്.